**Uku Suviste** (fødd 6. juni 1982) er ein estisk songar, låtskriver, pianist og musikkprodusent. Suviste skulle ha representert Estland i Eurovision Song Contest 2020 i Rotterdam i Nederland, men tevlinga vart avlyst på grunn av koronaviruspandemien. I 2021 vann han songtevlinga *Eesti Laul* igjen og representerte Estland i Eurovision Song Contest 2021 med «The Lucky One».

Bakgrunn
--------

Suviste var fødd i Võru i Estland. Allereie som seksåring byrja han med musikkundervising, og song etterkvart i Tallinn guttekor og i eit skolekor. Seinare byrja han å studera ved Musikkskulen i Tallinn, og i 1997 med spesialisering i piano. Etter vidaregåande studerte Suviste ved den teknologiske høgskulen i Tallinn og utdanna seg til datasystemadministrator. Sidan studerte han òg popjazz-song ved Musikkskulen i Tallinn, og i 2006 starta han ved Berklee College of Music i Boston i USA. Der studerte han låtskriving og musikkproduksjon i halvanna år.

Suviste har skrive ei rekkje låtar og delteke i fleire estiske musikktevlingar. I 2005 gav han ut sitt fyrste album, det eigenproduserte *It's Christmas Time*. Året etter var han del av den estiske musikkgruppa Lament. Seinare samarbeidde han med med den estiske Idol-vinnaren Birgit Õigemeel, og saman gav dei ut albumet *Ilus aeg*.

Han har òg delteke i fleire russiske tevlingar, blant anna i den sjuande sesongen av *Golos,* den russiske versjonen av *The Voice*, der han hadde Ani Lorak som mentor. Han vart slått ut i semifinalane.

Suviste har delteke i *Eesti Laul* – den estiske versjonen av *Melodi Grand Prix* – fleire gonger. I *Eesti Laul 2017* deltok han med songen «Supernatural», men vart slått ut i semifinalen. Han deltok på ny i 2019 og kom på andreplass med «Pretty Little Liar». Året etter gjekk han til topps i *Eesti Laul* med låten «What Love Is». Han skulle dimed representere Estland i Eurovision Song Contest 2020 i Rotterdam i Nederland, men tevlinga vart avlyst på grunn av covid-19.

I staden fekk Suviste tilbod om plass i ein av semifinalane til *Eesti Laul 2021*, noko han takka ja til. Han deltok med songen «The Lucky One» og vann til slutt finalen laurdag 6. mars 2021. Han fekk dimed representere Estland i Eurovision Song Contest 2021 i Rotterdam, men vart slått ut i den andre semifinalen.

Privatliv
---------

Suviste er son av Raivo Suviste, som har produsert ei rekkje tv-program for estisk fjernsyn, og Heli Suviste-Polikarpus, som har studert klassisk song ved Estlands musikk- og teaterakademi. Onkelen og tanta, Väino og Sirje Puura, er òg kjende operasongarar i Estland.

Kjelder
-------

1. ↑  «Uku Suviste – biografi». www.ukusuviste.com. Arkivert frå originalen 6. oktober 2011. Henta 1. mars 2020.
2. ↑  ERR, ERR menu | (28. februar 2020). «Philipp Kirkorov on Uku Suviste: He would be a star in Russia» (på engelsk). Henta 1. mars 2020.
3. ↑  «Eesti Laul 2019: Uku Suviste knocked out in semi-final of The Voice Russia» (på engelsk). 2. januar 2019. Henta 1. mars 2020.
4. ↑  ERR (30. november 2019). «Uku Suviste "What Love Is"» (på estisk). Henta 1. mars 2020.
5. ↑  «Uku Suviste will sing for Estonia at Eurovision 2020» (på engelsk). 29. februar 2020. Henta 1. mars 2020.
6. ↑  ERR, ERR | (18. mars 2020). «Uku Suviste gets 2021 Eurovision free pass after this year's show cancelled» (på engelsk). Henta 20. mars 2020.
7. ↑  «🇪🇪 Uku Suviste on Eesti Laul 2021: "I believe I will definitely participate"» (på engelsk). 18. mars 2020. Henta 20. mars 2020.
8. ↑  «Uku Suviste "The Lucky One" lyrics (Eesti Laul 2021)» (på engelsk). 5. mars 2021. Henta 6. mars 2021.
9. ↑  «Uku proves he's 'The Lucky One'» (på engelsk). 6. mars 2021. Henta 7. mars 2021.
10. ↑  Polikarpus, Viido (29. mars 2012). «Facebooki maailm» [The world of Facebook] (på Estonian). võrumaa Teataja. Arkivert frå originalen 4. mars 2016. Henta 14. mai 2015.  CS1 maint: Unrecognized language (link) Arkivert 4. mars 2016 på Wayback Machine.
11. ↑  «Uku Suviste makes Dean's List at Berklee». Henta 1. mars 2020.

* *Denne artikkelen bygger på «Uku Suviste» frå Wikipedia på bokmål, den 6. desember 2021.*


|  |  |
| --- | --- |
| Autoritetsdata | 
* VIAF
* GND
* ISNI
* MusicBrainz (artist)
* Discogs (artist)
* AllMusic (artist)

 |